Om Naturen i Danmark
Naturen i Danmark er et værk i fem selvstændige bind for naturinteresserede danskere. Værket er en samlet og tidssvarende gennemgang af naturen i Danmark skrevet af landets forskere til et bredt publikum af interesserede danskere. Det er fremstillet på en spændende måde ved brug af mange farvebilleder og diagrammer, så det bliver en fornøjelse at læse, og så man samtidig bliver klogere og får endnu mere lyst til at komme ud i naturen og ved selvsyn opleve det hele.
Naturen i Danmark udkom som trykt værk 2006-13. Værkets hovedredaktører er Tom Fenchel, Gunnar Larsen, Peter Vestergaard, Peter Friis Møller og Kaj Sand-Jensen. Billedredaktør er Axel Kielland, og projektleder er Ole Jørgensen.